දාහතර හැවිරිදි බාලවයස්කාර දැරියක් භාරකාරත්වයෙන් අපහරණය කිරීම හා ස්ත්‍රී දූෂණයක් සිදු කිරීම සම්බන්ධව සැකපිට අත්අඩංගුවට ගෙන රක්ෂිත බන්ධනාගාර ගත කර සිටි එකම පවුලේ සහෝදරයෙක් හා සහෝදරියක් ඇතුළු තිදෙනකු ලබන මස 2 වැනිදා දක්වා තවදුරටත් රක්ෂිත බන්ධනාගාර ගත කර තැබීමට පූගොඩ මහේස්ත්‍රාත් හා අතිරේක දිසා විනිසුරු අරවින්ද පෙරේරා මහතා නියෝග කළේය.තවද එම දැරිය බැඳුම්කරයක් මත ඇයගේ මවට භාර දෙන ලෙසට ද මහේස්ත්‍රාත්වරයා නියෝග කෙරිණි.එම දැරිය පූගොඩ ප්‍රදේශයේ පදිංචිකාරියක්වන අතර සැකකාර තිදෙනා දැරණියගල ප්‍රදේශයේ පදිංචිකරුවෝ වෙති.මොවුන් එම දැරිය පැහැර ගෙන ගොස් ඇත්තේ පාසල නිවාඩු දුන් දිනයේ වන අතර දැරිය නව වැනි වසරේ අධ්‍යාපනය ලබයි.පූගොඩ පොලිසියේ උප පොලිස් පරීක්ෂක වන්නිආරච්චි මහතා පැමිණිල්ල මෙහෙය විය..